
Parlamentul  României

Camera  Deputaţilor

Comisia pentru industrii si servicii

 Plx.307/2013                                                                                                  Bucureşti, 09.10.2013



                                                                                        Nr. 4c-3/372/2013
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative pentru completarea art.1 din Legea petrolului nr.238/2004, transmisă cu adresa nr. Plx.307 din 23 septembrie 2013 şi înregistrată la comisie cu nr.4c-3/372 din 23 septembrie 2013.
În raport de obiectul şi conţinutul său, propunerea legislativă face parte din categoria legilor ordinare.
VICEPREŞEDINTE
Dumitru Chiriţă

RAPORT  
asupra propunerii legislative pentru completarea art.1 din Legea petrolului nr.238/2004,
În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii, a fost sesizată pentru dezbatere în fond cu propunerea legislativă pentru completarea art.1 din Legea petrolului nr.238/2004, transmisă cu adresa Plx.307 din 23 septembrie 2013 şi înregistrată cu nr.4c-3/372 din 23 septembrie 2013.

 Senatul în calitate de primă Cameră sesizată a respins această propunere legislativă în şedinţa din 18 septembrie  2013.

Potrivit prevederilor articolului 75 alineatele (1) şi (3) din Constituţia României, republicată, cu privire la această propunere legislativă, Camera Deputaţilor este Camera decizională .
Iniţiativa legislativă are ca obiect de reglementare scoaterea combustibililor neconvenţionali, respectiv - gazele de şist, gazele din formaţiuni compacte, metanul din straturile de cărbune, petrolul din formaţiuni compacte sau petrolul de şist - de sub incidenţa  Legii petrolului nr. 238/2004.

Consiliul Legislativ a avizat favorabil propunerea legislativă, cu unele observaţii şi propuneri, aviz transmis cu adresa nr. 242/04.04.2013.

Guvernul prin punctul său de vedere transmis cu adresa nr. 857/31.05.2013, nu susţine adoptarea acestei iniţiative legislative.
Comisia pentru politică economică, reformă şi privatizare, nu susţine adoptarea acestei propuneri legislative, aviz transmis cu adresa nr. 4c-1/248 din 01.10.2013.

Potrivit prevederilor art.61 din Regulamentul Camerei Deputaţilor, republicat,
membrii Comisiei pentru industrii şi servicii au examinat propunerea legislativă, avizele şi punctul de vedere al Guvernului în şedinţa din 09 octombrie 2013 şi au hotărât, în unanimitate, să propună plenului Camerei Deputaţilor respingerea acestei iniţiative legislative.


La lucrările comisiei au fost prezenţi 32 de deputaţi din totalul de 34 de deputaţi membri ai comisiei. 
În conformitate cu prevederile art. 54 şi 55 din Regulamentul Camerei Deputaţilor, republicat, la dezbateri a participat ca invitat domnul Paijean Ninel – consilier juridic, din partea Agenţiei Naţionale de Resurse Minerale.
În raport de obiectul şi conţinutul său face parte din categoria legilor ordinare.
Conform prevederilor art. 75 alin.(1) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
               VICEPREŞEDINTE,                                                      SECRETAR,

                 Dumitru Chiriţă                                                    Radu-Bogdan Ţîmpău

Consilier parlamentar,

   Viorica Petraşcu

